Document ID: /roh_data/filtered/fineweb-2-filterrobots_roh.jsonl.gz/4731

Cumenzà ha il gigatlon 2018 il venderdi saira cun in prolog ad Arosa. La sonda è lura gia l’etappa roiala stada sin il program. 184 kilometers en tschintg differentas disciplinas èsi stà da dumagnar. Bun 100 persunas han fatg questa tortura persuls. Il rest en gruppas da dus u da tschintg. La dumengia èn sco finiziun anc 128 kilometers stads sin il program.
La sonda è stà il grond di da dolur
Per tut ils participants è cler che la sonda è stà il di da morder il pli fitg sin ils dents. La sonda è perquai è vegnida numnada «Beasty Saturday». Sur culms e chavorgias, lais e planiras da tut las auras. En il center è plitost l'eveniment e l'aventura che temps e rangs.
RR actualitad 17:00